Document ID: 32004R1437

KOMMISSIONENS FORORDNING (EF) Nr. 1437/2004
af 11. august 2004
om tilføjelse til bilaget til forordning (EF) nr. 2400/96 om optagelse af visse betegnelser i registret over beskyttede oprindelsesbetegnelser og beskyttede geografiske betegnelser (»Valençay«, »Scottish Farmed Salmon«, »Ternera de Extremadura« og »Aceite de Mallorca« eller »Aceite mallorquín« eller »Oli de Mallorca« eller »Oli mallorquí«)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (1), særlig artikel 6, stk. 3 og 4, og
ud fra følgende betragtninger:
(1)
I henhold til artikel 5 i forordning (EØF) nr. 2081/92 har Frankrig indsendt en ansøgning til Kommissionen om registrering af betegnelsen »Valençay« som oprindelsesbetegnelse, Det Forenede Kongerige har indsendt en ansøgning til Kommissionen om registrering af betegnelsen »Scottish Farmed Salmon« som geografisk betegnelse, og Spanien har indsendt en ansøgning til Kommissionen om registrering af betegnelsen »Ternera de Extremadura« som geografisk betegnelse og en ansøgning om registrering af betegnelsen »Aceite de Mallorca« eller »Aceite mallorquín« eller »Oli de Mallorca« eller »Oli mallorquí« som oprindelsesbetegnelse.
(2)
Det er i overensstemmelse med artikel 6, stk. 1, i nævnte forordning blevet konstateret, at ansøgningerne opfylder kravene i denne forordning, og at de indeholder alle de oplysninger, der er nævnt i forordningens artikel 4.
(3)
Der er ikke gjort indsigelse i henhold til artikel 7 i forordning (EØF) nr. 2081/92 over for Kommissionen efter offentliggørelsen i Den Europæiske Unions Tidende (2) af de betegnelser, der er anført i bilaget til denne forordning.
(4)
Betegnelserne bør derfor optages i registret over beskyttede oprindelsesbetegnelser og beskyttede geografiske betegnelser og dermed beskyttes på fællesskabsplan som oprindelsesbetegnelser eller geografiske betegnelser.
(5)
Bilaget til nærværende forordning supplerer bilaget til Kommissionens forordning (EF) nr. 2400/96 (3) -
UDSTEDT FØLGENDE FORORDNING:
Artikel 1
De betegnelser, der er anført i bilaget til nærværende forordning, tilføjes i bilaget til forordning (EF) nr. 2400/96, og betegnelserne optages i registret over beskyttede oprindelsesbetegnelser og beskyttede geografiske betegnelser som beskyttede oprindelsesbetegnelser (BOB) eller beskyttede geografiske betegnelser (BGB), jf. artikel 6, stk. 3, i forordning (EØF) nr. 2081/92.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. august 2004.

Labels: 3
17
6